# data[].attributes.body
Bükkábrányi Arany János Általános Iskola
Élményekkel teli Digitális Témahéten vagyunk túl, amikor megpezsdült az eÉlet a suliban. Összes tanulónk és pedagógusunk bekapcsolódott a témahét flashmobjába. Remekül felhívtuk a következő heti eseményekre ismét a falu figyelmét. Tantárgyi projektek valósultak meg az 1. osztályban, a 2. osztályban, 4.osztályban és az 5. osztályban. A 4. osztályban a BYOD elvére épülően saját eszközeik használatát próbálták ki a hét folyamán. Informatika órákon kipróbálhattuk a témahétre felajánlott lehetőségek közül a BOOKR Kids interaktív könyveit, iDoctum közismereti tananyagokat és az Ügyesedni képességfejlesztő játékteret. Az EKE Testnevelési Tanszékének eTESI programján vettek részt tanulóink Egerben. A média szakkörösök Munzee keresésre kirándultak a szomszéd faluba. A Költészet Napjára verses kódfalat készítettünk. eSzülői foglalkozás keretében az internetbiztonság témában tartottunk foglalkozást. Nevelőtestületi értekezleten SWOT analízissel értékeltük a hét programjait. Elkészült az összegző tabló a 2018. évi DTH iskolai eseményekről. Van eÉlet a DTH után is - folytatás a hétköznapokban:)

# data[].attributes.body
Hatvani Szent István Általános Iskola
Az elmúlt két évben egy-egy nagy iskolai projekteket valósítottunk meg iskolánkban. Ebben az évben ez elmaradt, helyette inkább több kisebb-nagyobb programot/projektet szerveztünk egy-egy osztályban/évfolyamon. Az egyik ilyen volt a Méhecske-fogócska elnevezésű projekt, melyben első osztályos gyermekek vettek részt. :)

# data[].attributes.attachment_link.description
megvalósítás helye: Hatvani Szent István Általános Iskola

# data[].attributes.body
Idén először vettünk részt a Digitális Témahét eseményén. Készültünk mini projekttel is. Mivel nem volt még tapasztalatunk, először csak egy kisebb körre koncentráltuk a munka nagyobb részét, de bizonyos eseményekbe bevontuk az egész iskolát is. A Témahét egybe esett a Szakmák Éjszakájával, így ez remek zárása lett az eseménynek. Jövőre még több diákot és kollégát megpróbálunk bevonni és motiválni, hogy ez ne csak 1 hétről szóljon, hanem lépjenek be ők is a 21. századba. Már most sok ötletünk támadt. Nagyon jó kis támogató csapatot találtunk a facebook csoportban is és köszönet az ismeretlen ismerős kollégáknak is a sok, hasznos ötletér.

# data[].attributes.body
A 2018-as Digitális témahét iskolámban az együttműködésről szólt. Együttműködésről a 12 évfolyam diákjai, tanárai között és együttműködésről "kifelé", egy kis község iskolájával is. Nagy öröm volt látni, hogy kollégáim lelkesek voltak, azok is, akik esetleg közvetlenül nem vettek részt az eseményekben, segítették a munkánkat. Öröm volt látni, hogy a diákok milyen könnyen szót értenek egymással, hogy szívesen fogadják a másik tanuló "tanítását". Nagyon lelkesek voltak, talán csak a dokumentálás esett nehezére néhányuknak. De ezt is megoldottuk. A "kicsik" példamutatók voltak ebben is. Öröm volt, hogy mennyi digitális eszköze van már az iskolának, és, hogy ezeket kiválóan használjuk is.
Kicsit azért a szokásos közhely, a "wifi" bekavart, hiszen eléggé el tudja rontani a kedvet, amikor egy megosztott Kahoot! játék során nálunk annyira nem tudnak a tabletek a netre kapcsolódni (a palotási iskola igen), hogy mi kénytelenek vagyunk papíron játszani. Így azután a végeredmény sem reális. De szerencsére a vendég csapat lett az első, és a fair play szellemében ennek nagyon tudtunk örülni.
Ez sem tudta azonban elrontani azt, hogy remekül érezzük magunkat a hét folyamán!

# data[].attributes.body
Ebben a tanévben harmadszor veszünk részt a Digitális Témahét eseményében. Projektünket három hónapra terveztük meg, amelynek záróciklusát a Digitális Témahétre időzítettük. A több hónapos tevékenységünk annak kívánalmát valósította meg, amely szerint a jövő iskoláiban nem csupán egy hét lesz Digitális Témahét, hanem a digitális pedagógia fogja meghatározni eszköz- és módszertanunkat. Úgy vélem, nagy lehetőség rejlik a Minecraft online, építkezős játék iskolai alkalmazásában. Különösképpen az utazó gyógypedagógia köszönhet sokat ennek az újszerű, 21-ik századi tanulási környezetnek. Ugyanis az egyéni/ kiscsoportos fejlesztésekre járó diákokat egy izgalmas, hasznos tudást biztosító, kollaboratív munkára hívja meg. Ezen felül a befogadás, az inklúzió kivételes eszköze is egyben azzal, hogy az épülő világokba becsatlakozhatnak online módon csoporttársak is. Kisszékely falucskájának építése során öröm volt látni, hogy a játék, a munka során az SNI és nem SNI kategóriákkal ellátott diákok között eme különbség mennyire semmivé válik. Sőt, az egyébként tanulási akadályokkal küzdő diákok rejtett képességeiket megmutatva példaképekké válhatnak a többségi tanulók számára. Azt kívánom, hogy az elkövetkezendő időkben egyre több kolléga merje bátran alkalmazni ezt a programot, hogy majd a leendő, 2019-ik évi Digitális Témahéten csudajó projektek születhessenek meg ennek a játéknak segítségével!

# data[].attributes.attachment_link.readable_text
Projekttevékenységünket 2018. januárjában kezdtük el. Projektünk címe:

Kisszékely kulturális és természeti öröksége a Minecraft EDU-ban

Bepillantó a 3 hónapos építési folyamatba:

Bepillantás zenei aláfestéssel:

A Minecraft EDU programjában történő építkezésünket az események különös, hármas együttállása kísérte, amelyről ITT írok részletesen.

Projektnaplónkat az Anyahajó blogunk, mint digitális osztálytermünk oldalán elhelyezett Padlet online falunkon vezettük:

A heti részletességgel lebontott programtervünket az Anyahajó blog oldalán írtam meg a diákok számára:

Az építési folyamatokat 45 részes workshop - videókrónikában dokumentáltam Örömpedagógia elnevezésű, szakmai blogom oldalán, amelyet megosztottam annak Facebook oldalán, a Facebook Digitális Témahét Tanári Fórum csoportjában, valamint a Microsoft Innovatív Pedagógus szakértők Microsoft Teams Minecraft fórumjában:

A diákok projektproduktumai képek és videók formájában az Anyahajó blogunk oldalába illesztett Padlet faliújságon találhatók meg:

Projektzáró ünnepségünk percei mindannyiunk számára örömöt, vidámságot jelentettek.
Bízvást remélem, hogy a három, egymással párhuzamosan futó eseménysorozatban diákjaim maradandó élményt kaphattak. Valamit megsejtettek abból, amit a Kulturális Örökség Európai Éve szlogenje megfogalmaz számunkra:

Így ünnepeltük hát Kisszékely megépítését, egy szép csapattá kovácsoló közös munkát:

# data[].attributes.attachment_link.title
Digitális Témahét 2018. április 9 -13. - Projektünk bemutatása

# data[].attributes.attachment_link.description
Projekttevékenységünket 2018. januárjában kezdtük el. Projektünk címe: Kisszékely kulturális és természeti öröksége a Minecraft EDU-ban Bepillantó a 3 hónapos építési folyamatba: Bepillantás zenei aláfestéssel: A Minecraft EDU programjában történő építkezésünket az események különös, hármas együttállása kísérte, amelyről ITT írok részletesen.

# data[].attributes.body
A Turai Hevesyben az idén a napközisek aktív bekapcsolódásáról és a robotika elsöprő sikeréről szólt a Témahét. Idén rövidebb miniprojekteket, de szülőket, cégeket, külső szakértőket megmozgató sokszínű programot sikerült megvalósítanunk - kinyitottuk az iskolát. Különösen értékes tapasztalatunk, hogy a különböző évfolyamok együtt munkálkodása mennyi pozitív hozadékkal jár a (soft skills) terén.

# data[].attributes.body
A Rábapatonai Petőfi Sándor Általános Iskola már harmadik alkalommal vett részt a Digitális Témahéten. Nemcsak a gyerekek, hanem kollégáim és én is megismertünk új alkalmazásokat, illetve a szakkönyvekben olvasott applikácókat most nyílt alkalmunk kipróbálni. Nagy siker volt a kollégáknak is. Jó volt látni a gyerekek örömét, jó volt olvasni visszajelzéseiket, hogy mennyire élvezték a hetet. Öröm volt látni a kollégáim érdeklődését is. Köszönjük ezt a remek kezdeményezést.

# data[].attributes.body
Az idei témahetet új iskolában, új diákokkal, új kollégákkal csináltam végig. Nagy öröm volt látni, hogy a témahét iskolatípustól függetlenül egy tanár-diákot összekovácsoló élmény. Megtiszteltetés volt tanulóim munkáját figyelemmel kísérni. A témahét végeztével mindig nagyon sajnálom, hogy vége és mindig arra gondolok, csak így kéne tanítani.

# data[].attributes.attachment_link.readable_text
Kedves Diákok és Tanárok!

Iskolánk 2018. április 11-13 között bekapcsolódott a Digitális Témahét elnevezésű programsorozatba, mely során egy, IKT eszközökkel támogatott és több tantárgyat átölelő projekten dolgoztak az 1/13S és 1/13R osztály tanulói.

A projektünk címe Be Digitally Aware, ahol 4 csapat 4 különböző technológiával kapcsolatos témában készített weboldalakat (sexting, videójátékok hatása a gyerekekre, online vs. valódi élet, használjanak-e a gyerekek kütyüket) és oldott meg feladatokat. Az első napon készítettünk Venn diagrammot, megalakultak a csapatok, jogtiszta anyagokat gyűjtöttek a weboldalakhoz. Ide olyan egyéb, a projekt során készült produktumok is felkerültek, mint gondolattérkép, szófelhő, képregény, vagy videó az adott témában.

Igazi csapatként mindenkinek feladata volt: a csoportvezető osztotta ki a szerepköröket- volt aki a közösségi médiáért felelt, volt aki az angol nyelvi munkát irányította.

A weboldalak készítésével párhuzamosan a csapatok a közösségi hálót felhasználva népszerűsítették a munkájukat és Twitter chat segítségével igyekeztek minél több emberhez eljuttatni munkájuk üzenetét. A projekt 3 napja során napi egy órás Twitter chat során válaszoltak a felmerülő kérdésekre. A chatekre meghívtuk nemzetközi partneriskoláink diákjait is, így a munkánk üzenete nemzetközi szintre emelkedett. Csatlakoztak hozzánk Olaszországból, Horvátországból, Romániából és Franciaországból is. A #dthpetrik kulcsszó megszületése óta 79 user tweetelt ezt használva és összesen 546 tweet született. Több felhasználó most regisztrált csak erre a felületre és korábban sosem használta még a Twittert közös beszélgetésekre. Link a twitter#dthpetrik

A projekt minden napján zöld háttér előtt leforgattuk és aznap a youtube-on, illetve a közösségi médiákon este sugároztuk a Petrik News-t, amiben az adott nap tevékenységeit mutattuk be angol és magyar nyelven.

A Petrik News 3 előadásának elérhetősége:

Április 13- péntek 13-i különkiadás:

Zárásként a csoportok előadást tartottak a munkájukról és bemutatták a weboldalaikat, majd a szakmai zsűri szavazás útján döntött az egyes kategóriák győzteseiről. 4 kategóriában hirdetettünk győztest. A Twitter király a Fortcrystone lett. A legjobb weboldalt a Devices4children hozta létre, míg a legjobb angol nyelvű weboldalt a Better Than Life készítette. A legjobb csapat címet SexyBoyz érdemelte ki.

Iskolánknak ez volt az első Digitális Témahete, de biztosak vagyunk benne, hogy nem ez az utolsó. Szeretnénk megköszönni az iskola vezetésének és tanárainak támogatását, külön kiemelve az informatika munkaközösséget, akiknek hálásak vagyunk, hogy a technikai eszközöket rendelkezésünkre bocsátották. A témahét nem lett volna ilyen sikeres a lelkes és motivált diákok nélkül. Köszönjük az 1/13S és 1/13R osztályok és tanáraik munkáját.

Diákjaink visszajelzéseiből idézünk:

idegen emberekkel is lehet jól dolgozni

Mikor lesz megint ilyen? (a kérdés minden nap szerepelt a visszajelzésben)

Lehet még ilyenben rész venni?

Szembesültem, hogy a csapatmunka nagyon fontos mivel úgy vettem észre, hogy a megszabott idő a feladatok igényes elvégzéséhez elengedhetetlen, hogy a csapat minden tagja folyamatosan dolgozzon.

Egy jó munkához jó csapat kell és idő

miért csak 3 napig tartott

Tele volt meglepetésekkel a 3 nap

eTwinning partneriskolánk tanárai és tanulói is csatlakoztak Twitteren, illetve követték az eseményeket a Petrik News-on keresztül. Tőlük idézünk:

„ Iskolánk használatában vitatott kérdés a mobil használata. A Petrik jó példát mutatott arra, hogyan lehet egy applikáción keresztül érdemi témákban beszélgetni tanárokkal és diákokkal egyaránt. Legtöbb diákomnak és saját magamnak is ez volt az első alkalom, hogy a Twittert használtam. A Petrik News-on keresztül pedig követni tudtuk a projekt eseményeit. Köszönjük partneriskolánknak ezt a lehetőséget. „ Maria Elena Di Giorgio , Odontotecnico Istituto G. Curcio Ispica, Olaszország

„A Digitális Témahét újra alkalmat adott az iskolánk közötti kollaborációhoz. A Bethleni „Petru Rareș" Nemzeti Kollégium diákjai már örömmel dolgoztak együtt a tehetséges Petrik diákokkal a Let s mind our own business eTwinning projekten. Büszkék vagyunk, hogy részt vehettünk a Twitter chatnek köszönhetően mi is a projektben, és hálásak az irányitó tanárnak, Tóth Évának a minőségi munkájáért. Szerintem mindnyájan gazdagabbak lettünk, hiszen remek élmény volt, a chaten megosztottuk technológiával kapcsolatos félelmeinket és beszámoltunk a digitális szokásainkról is. A Petrik News híradó kiemelkedő volt: nemcsak könnyebben követhetővé tette az eseményeket, hanem nagyon magas színvonalon volt megszerkesztve. Köszönjük és gratulálunk!" Cîmpean Marika Emese, Romániai eTwinning Nagykövet - Colegiul Național „Petru Rareș" Beclean

A projekt során használt eszközök és feladatok elérhetősége:

A projektünk összefoglaló videója itt tekinthető meg:

Még több kép a projektünkről az iskolánk facebook oldalán található.

# data[].attributes.attachment_link.title
Digitális Témahét a Petrikben: Be Digitally Aware

# data[].attributes.attachment_link.description
Iskolánk 2018. április 11-13 között bekapcsolódott a Digitális Témahét elnevezésű programsorozatba, mely során egy, IKT eszközökkel támogatott és több tantárgyat átölelő projekten dolgoztak az 1/13S és 1/13R osztály tanulói. A projektünk címe Be Digitally Aware, ahol 4 csapat 4 különböző technológiával kapcsolatos témában készített weboldalakat (sexting, videójátékok hatása a gyerekekre, online vs.

# data[].attributes.body
Karolina Óvoda, Általános Iskola, Gimnázium,
Alapfokú Művészeti Iskola és Kollégium
Iskolánkban a korábbi években is tartottak DTH-t, de soha nem sikerült ekkora összefogással. Sikeressége talán abban rejlett, hogy szülők, tanárok, diákok közösen találták ki a programokat. A szülők is tartottak előadásokat, még a nagyszülők is vettek részt foglalkozásokon. Minden korosztályt bevontunk a biztonságos netezéssel kapcsolatos előadásokba. A programok nagy része a tanórákba épült be, annak színesebb feldolgozását tette lehetővé. Ilyen célokat szolgált a Lego robot programozás, Koduzás, a Micro:bit-ezés. Folyamatosan tájékoztattuk a szülőket az eseményekről, sőt nyílt napot is tartottunk, ahol láthatták is, hogy mit is jelent egy 21. századi óra. Az iskola vezetősége a második nap végére úgy döntött, hogy kiemelte eseménnyé nyilvánítja a témahetet. A témahét így számunkra nem ért véget, mert júniusban 3 napon át Digitális "Fél" Hetet szervezünk, ahol terveink szerint még nagyobb tömeget mozgatunk meg és kihirdetjük a programozási háziverseny győzteseit.

# data[].attributes.attachment_link.title
Nagyszerű programok a Karolinában a digitális témahéten - Karolina Óvoda, Általános Iskola, Gimnázium, Alapfokú Művészeti Iskola és Kollégium

# data[].attributes.attachment_link.description
Karolina Óvoda, Általános Iskola, Gimnázium, Alapfokú Művészeti Iskola és Kollégium